32003D0575
L 196/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 1 август 2003 година
за изменение на Решение 2001/618/ЕО относно включването на някои департаменти във Франция и една провинция в Италия в списъците на държавите-членки или на региони на държавите-членки, свободни от болестта на Ауески, както и региони, в които има одобрени програми за ликвидиране на болестта
(нотифицирано под номер С(2003)2786)
(текст от значение за ЕИП)
(2003/575/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), последно изменена с Регламент (ЕО) № 1226/2002 на Комисията (2), и по-специално член 10, параграф 2 от нея,
като има предвид, че:
(1)
Допълнителните гаранции, свързани с болестта на Ауески при търговията със свине в рамките на Общността, както и списъците с териториите на държавите-членки, свободни от тази болест, и в които са налице одобрени програми за борба с тази болест, са установени в Решение 2001/618/ЕО на Комисията (3), последно изменено с Решение 2003/130/ЕО (4).
(2)
Програма за ликвидиране на болестта на Ауески се прилага във Франция в продължение на няколко години. С Решение 2001/618/ЕО няколко департамента във Франция са признати за свободни от болестта.
(3)
Съгласно член 10 от Директива 64/432/ЕИО сега Франция е предоставила на Комисията допълнителна документация по отношение на статуса на свободни от болестта на Ауески за департаментите: Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne и Yvelines.
(4)
Счита се, че програмата за ликвидиране на болестта е била успешна при ликвидирането на тази болест в посочените френски департаменти.
(5)
Съгласно член 9 от Директива 65/432/ЕО Франция също е представила документация относно приложената програма за ликвидиране на болестта в департаментите: Ain, Côtes-d'Armor, Finistère, Ille-et-Vilaine, Morbihan и Nord, и е поискала одобряването на тази програма.
(6)
Съгласно член 9 от Директива 64/432/ЕО, Италия е представила документация относно програмата за ликвидиране на болестта, приложена в провинция Bolzano и е поискала одобряването на тази програма.
(7)
Решение 2000/618/ЕО следва да бъде съответно изменено.
(8)
Предвидени в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 2001/618/ЕО се заместват с текста на приложението към настоящото решение.
Член 2
Решението се прилага от 1 август 2003 г.
Член 3
Адресати на настоящото решение са държавите-членки.
Съставено в Брюксел на 1 август 2003 година.